આરતી બાદ ડીજેના તાલ સાથે યુવાનો ઝુમી ઉઠ્યા હતા. દાંડીવાડથી કહારવાડ, ગોલવાડ, તરોટા બજાર સુધી અને પુન: દાંડીવાડ થઈ પૂર્ણા નદીકાંઠે આ શોભાયાત્રા પહોંચી હતી અને ત્યાં ઢીંગલાબાપાની પ્રતિમાનું વિસર્જન કરવામાં આવ્યું હતું.આ શોભાયાત્રા પહેલા નવસારીના ધારાસભ્ય પિયુષભાઈ દેસાઈ સહિત ભાજપ અને કોંગ્રેસના આગેવાનો, સ્થાનિક અગ્રણીઓએ ઢીંગલાબાપાના દર્શન કર્યા હતા. ચૂસ્ત પોલીસ બંદોબસ્ત સાથે આ શોભાયાત્રાની પૂર્ણાહુતિ થઈ હતી. દરેક સમાજના લોકો આ ઢીંગલાબાપાની શોભાયાત્રામાં ઉમટી પડ્યા હતા. દર વર્ષે અહીં મોટી સંખ્યામાં લોકો આવે છે અને પોતાની માનતા પણ પુરી કરે છે. લાલ સાફામાં અને સફેદ કપડામાં ઢિંગલા બાપા લોકોમાં આકર્ષણનું કેન્દ્ર બન્યા હતા.